הפיגוע בקו 37

הפיגוע בקו 37 הוא פיגוע התאבדות שאירע ב-5 במרץ 2003, באוטובוס קו 37 של אגד, בשדרות מוריה בחיפה, בו נרצחו 17 אנשים, בהם אב ובנו ועוד שמונה תלמידי בית ספר, בידי מחבל מתאבד מהחמאס. הפיגוע היה אחד מסמלי האינתיפאדה השנייה. קו 37, שמסלולו מתחיל בתחנה המרכזית הישנה של אגד בבת גלים ומסתיים באוניברסיטת חיפה, אוסף תלמידים משבעה בתי ספר הסמוכים לציר התנועה שלו. בשעה 14:12 האוטובוס, בו נסעו תלמידים רבים שחזרו מבית הספר לביתם, נעצר בתחנה בשדרות מוריה בסמוך להצטלבות הרחובות שמשון וצפרירים. נוסעים החלו לעלות אל האוטובוס ואז המחבל, מחמוד עמדאן סלים קוואסמה, סטודנט בן 20 בפוליטכניקום שבחברון, פוצץ עצמו במרכז האוטובוס באמצעות חגורת נפץ במשקל של כ-10 קילוגרם. הפיצוץ החריב את האוטובוס כליל וגרם לפריצת שרפה בהריסות. בפיגוע נרצחו 17 אנשים, ובהם אב ובנו, תשעה קטינות וקטינים, שוחר בפנימייה הצבאית לפיקוד ושני חיילי צה"ל. 15 מתוכם נהרגו מיידית, ושניים נוספים נפטרו לאחר מספר ימים. הפיגוע אירע חרף הצבתם של מאות מאבטחים לתחבורה ציבורית באזור הצפון, בניסיון למנוע פיגועים מסוג זה. נרצחי הפיגוע נטמנו בחלקה מיוחדת הנשמרת לקורבנות פיגועים בבית הקברות העירוני, ובמקום הפיגוע בשדרות מוריה הוקמה אנדרטה לזכרם. הפיגוע עורר דיון ציבורי בסוגיות שונות, ובהן סוגיית צירופם של קורבנות הפיגועים לטקסים הרשמיים ביום הזיכרון לחללי מערכות ישראל, ובעקבותיו ייסדו שלושה מאבות הנספים עמותה בשם "ארץ זוכרת יושביה" (פרפרזה על הביטוי "ארץ אוכלת יושביה") המוקדשת למאבק בסוגיה זו. לאחר הפיגוע התפרסם שמוניר רג'בי, ערבי ישראלי תושב חיפה סייע בתכנון הפיגוע. הוא נדון למאסר עולם. הדבר עורר דיון ציבורי ופורסם שבכוונת שר הפנים אלי ישי להסיר את אזרחותו, והרש"פ מחתה על כך. שלושה נוספים ממתכנני הפיגוע ומפעיליו, מעאד אבו שרח, מג'די עמרו ופאדי ג'ועבה נלכדו ונדונו למאסר עולם, אך ארבעתם שוחררו באוקטובר 2011 במסגרת ההסכם לשחרור גלעד שליט הנרצחים בפיגוע מונצחים באנדרטה שהוקמה בשדרות מוריה בחיפה. האנדרטה הוקמה במקום הפיגוע, היא בנויה מחומה בגובה 3 מטר בנויה מאבנים מסותתות בחומה 17 חריצים המסמלים את 17 הנרצחים. על הקיר מותקן לוח מתכת עם שמות הנרצחים בפיגוע. זכרו של דניאל הרוש, יליד צפת, מונצח החל מ-2004 בכיכר הסמוכה לתחנה המרכזית שבעיר הקרויה מאז "כיכר דניאל". דרך הכיכר הזו עוברת מדי שנה בל"ג בעומר התהלוכה השנתית של ספר התורה מבית עבו שבעיר העתיקה למירון, תהלוכה שבה נהג הרוש להשתתף. בנוסף אסף צור יליד העיר נשר מונצח החל משנת 2022, גם באנדרטה לחללי נשר במערכות ישראל. הפיגוע בקו 16 הפיגוע במסעדת מצה הפיגוע במסעדת מקסים פיגועי התאבדות בישראל מדיה וקבצים בנושא הפיגוע בקו 37 בוויקישיתוף הפיגוע בקו 37, באתר משרד ראש הממשלה כל הכתבות על הפיגוע בקו 37, באתר ynet הפיגוע בקו 37 באתר משרד החוץ (באנגלית) הרוגי הפיגוע בחיפה - למנוחות, באתר ynet, 9 במרץ 2003 נרצחי הפיגוע (אורכב 04.01.2012 בארכיון Wayback Machine) (באתר עיריית חיפה) התמונות והסיפורים מכמירי לב. השינוי בהנצחת נפגעי פעולות איבה בעקבות הפיגוע בקו 37 - מאמר בג'רוסלם פוסט. יוסי צור ששכל בפיגוע בקו 37 בראיון ל"עדשה מקומית" בנושא הרחקתו של הסייען שסייע למחבל מחיפה עם שחרורו מהכלא https://www.youtube.com/watch?v=nhv6WROBLss&feature=youtu.be דוד טברסקי, ‏"אותו כאב. אותו חוסר. אותו אובדן", באתר דבר העובדים בארץ ישראל, 25 באפריל 2023 כתבי ynet, הרוגי הפיגוע בחיפה - למנוחות, באתר ynet, 9 במרץ 2003 רוב הרוגי הפיגוע: בני נוער, באתר וואלה, 6 במרץ 2003 סמדר שילוני, הנהג: "דווקא הפעם לא היה מאבטח", באתר ynet, 5 במרץ 2003 דוד רטנר, הורי הרוגים בפיגועים: השוו מעמד בנינו למעמד חללי מערכות ישראל, באתר הארץ, 10 בדצמבר 2004 מאסר עולם לערבי ישראלי שסייע לפיגוע בחיפה (אורכב 12.03.2016 בארכיון Wayback Machine) דרישה בחיפה: לשלול אזרחות מתושב העיר שהסיע מחבל לזירת פיגוע, אורנה נירנפלד, 2 באפריל 2011 (אתר מעריב) ניסיונות להסיר את אזרחותו של מוניר רוג'בי (בערבית, אתר פלסטין היום) אנדרטה לנופלים בפיגוע באוטובוס בשדרות מוריה באתר יזכור